***Jautājumi un atbildes-4***

***LLU Pārtikas tehnoloģijas fakultāte ēka Nr.1***

1. Izsniegtajā tehniskā projekta lapā R22\_TP\_BK1\_112\_01A griezums 2-2 ir uzrādīts gruntsūdens līmenis un arī „Ģeotehniskās izpētes darbu pārskatā” ir uzrādīts „*Gruntsūdens ieguļ 1,8-1,85 m dziļumā no zemes virsmas (uz abs. atzīmēm 2,88 līdz 3,00 m BS)*.” Tiks veikta jaunu pamatu izbūve un esošo pamatu pastiprināšana, bet darbu apjomos nekur nav minēts par gruntsūdens līmeņa pazemināšanu. Kā rīkoties šajā situācijā? Ja šie apjomi pretendentam ir jāiekļauj savā piedāvājumā, tad kur?

*Atbilde. Rekonstruējamās ēkas esošo pamatu dziļums ir līdz absolūtajai atzīmei 3,30, skatrakumos atsegto esošo pamatu apakšas ir uz absolūtajām atzīmēm 3,07; 3,27; 3,27 un3,49. Skatrakumi veikti 2013.gada 8.-18.martam. Skatrakumos gruntsūdens līmenis nav sasniegts.*

*Atsevišķu jaunbūvējamo pamatu pēdu apakša ir projektēta uz absolūtās atzīmes 3,30 (-1,20).*

*Gruntsūdens līmenis šajā laikā teritorijā veiktajos urbumos ir konstatēts uz absolūtās atzīmes 2,90 – 3,00.*

*Atkarībā no Darbu veikšanas projekta būvdarbu grafikā plānotās sezonas un atsevišķu darba posmu ilguma, būvdarbu veicējam ir pašam jāparedz nepieciešamais gruntsūdens atsūknēšanas apjoms atbilstošā laika periodā.*

***LLU Pārtikas tehnoloģijas fakultāte ēka Nr.2***

2. Izsniegtajā tehniskā projekta lapā J7\_TP\_BK3\_112-01A griezums 1-1 un J7\_TP\_BK2\_121\_001A ir uzrādīts gruntsūdens līmenis kā arī „Ģeotehniskās izpētes darbu pārskatā” ir uzrādīts „*Gruntsūdens ieguļ 1,50-1,85 m dziļumā no zemes virsmas (uz abs. atzīmēm 2,88 līdz 3,20 m BS. Būvdarbu laikā būvbedrē sagaidāma ūdens pietece no kvartāra ūdens horizonta, ja būvbedre būs dziļāka par 1,50-1,85 m. Pieteces daudzums un intensitāte atkarīga no gadalaika (palu laiks, vai ilgstoši sauss laiks). Lai nosusinātu būvbedri, būs nepieciešama ūdens līmeņa pazemināšana, to atsūknējot. Ūdens novadīšanu var organizēt pilsētas kanalizācijas tīklā, vai atrast citus risinājumus (infiltrēt, utml.), saskaņojot ar reģionālo vides pārvaldi, kā arī ievērojot LR normatīvajos aktos citas noteiktās saskaņošanas un pieļaujamās disperso daļiņu koncentrācijas.)*.” Tiks veikta ēkas pamatu izbūve, bet darbu apjomos nekur nav minēts par gruntsūdens līmeņa pazemināšanu. Kā rīkoties šajā situācijā? Ja šie apjomi pretendentam ir jāiekļauj savā piedāvājumā, tad kur?

*Atbilde.Projektētajai jaunbūvei ir pāļu pamati, režģoga apakša ir projektēta uz absolūtās atzīmes 3,70 (-1,60), betona B5 sagatavošanas kārta zem režģoga uz absolūtās atzīmes 3,60 (-1,70). Gruntsūdens līmenis ģeoloģiskajos urbumos ir konstatēts uz absolūtās atzīmes 2,90 – 3,00 (urbumos 2013.gada 12.martā) un 2,90 – 3,20 (urbumos 2013.gada 8.maijā). Ģeoloģiskās izpētes atskaitē prognozētās gruntsūdens līmeņa svārstības ir +/- 0,5 m (2,40 – 3,70 abs.).*

*Projekta lapā J7\_TP\_BK3\_112-01A ir uzrādīts maksimālais prognozējamais gruntsūdens līmenis, faktiski konstatētais līmenis ir 0,4 -0,7 m zemāks, par sagatavošanas kārtas apakšu.*

*Atkarībā no Darbu veikšanas projekta būvdarbu grafikā plānotās sezonas un atsevišķu darba posmu ilguma, būvdarbu veicējam ir pašam jāparedz nepieciešamais gruntsūdens atsūknēšanas apjoms visā būvbedrē vai lokālās vietās un atbilstošā laika periodā. Tāpat būvuzņēmējam ir jāievērtē prognozējamais būvbedres līmenis pāļu dzīšanas periodā atbilstoši izvēlētajai tehnoloģijai un sezonai, lai nepieļautu pamatnes grunts nevajadzīgu uzirdināšanu nepārdomātas tehnoloģijas dēļ.*

*DOP paskaidrojuma rakstā ir norādes par šī darba veikšanas noteikumiem, (ja tas ir nepieciešams): „Gruntsūdens atsūknēšanu no būvbedres veic ar sūkņiem no savācamās bedres. Gruntsūdens tiek izvadīts teritorijā uz filtrācijas lauku”.*

*Sagaidāmās izmaksas ietilpst tāmes 3-6 (Būvlaukums) pozīcijā „Elektroenerģijas, ūdens patēriņa un kanalizācijas izmaksas”, tāpat, kā citas būvlaukuma ekspluatācijas izmaksas (piemēram, apsildīšana ziemas apstākļos).*

3. Izsniegtajā tehniskā projekta lapā J7\_TP\_BK2\_121\_001A starp asīm 7/8 un 8; J7\_TP\_BK2\_121\_002A starp asīm 7/8 un 8 un stāvu pārsegumu shēmās starp asīm 8 un 8” var saprast, ka ir domāta deformācijas šuve, bet izsniegtajos darbu apjomos šie apjomi nekur neparādās. Kā rīkoties šajā situācijā? Ja šie apjomi pretendentam ir jāiekļauj savā piedāvājumā, tad kur?

*Atbilde. Deformācijas šuves izbūve nulles ciklā ir redzama pamatos, režģogu R5 un R6 rasējumos (lapas J7\_TP\_BK2\_125-008A, 009A, 010A un 011A).*

4. Jaunbūves karkass projektā ir domāts saliekamais dzelzsbetons ( kolonas, sijas un pārseguma paneļi). Kolonas ir domātas pārsvarā rūpnieciski izgatavotas, jau ar konsolēm siju balstīšanai. Saņemtajos apjomos „LLU Pārtikas tehnoloģijas fakultāte ēka Nr.2 ” lokālajā tāme Nr.2-2 „Dzelzsbetona, metāla konstrukcijas” 1.st; 2.st; u 3.st ir uzrādītas monolītas konsoles betonēšana, veidņu uzstādīšanu, nojaukšanu un nomas maksu. Rasējumos „1.2. un 3. Stāva kolonu un sienu shēmas” arī ir uzrādītas. Lūdzu rast iespēju un paskaidrot, kā šīs konsoles tiks piestiprinātas pie 12.21m garas kolonas 3 vietās, atbilstoši pārseguma sijas augstumam?

 *Atbilde. Konsoles stiprinājuma mezgli ir detalizēti redzami lapā J7\_TP\_BK3\_285-04A, mezgli ir marķēti griezumos. Ieliekamā detaļa ID1 ir atsevišķi detalizēta lapā J7\_TP\_BK3\_271-04A, tur pat arī specifikācija.*